Veľmi príjemné ubytovanie s útulnou atmosférou, ktoré stojí za to navštíviť, ak sa chystáte stráviť čas v Prahe. Vybavenosť ubytovania bola vynikajúca. I keď je to podkrovný byt a boli sme tam v lete, v každej izbe sú ventilátory a dobre situované okná, ktoré zabezpečia vhodnú klímu. Výhľad z okna na farebné strechy Prahy bol bonusom. Poloha ubytovania je skvelá, stačí vyjsť z dverí a už vám stojí električka do centra i na Hlavní nádraží (s prestupom), pochvaľovali sme si i dostupnosť nočných spojov. Vrelo odporúčam a ďakujeme za výborný výlet!